Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A közoktatásról szóló 1993. évi LXXIX. törvény 2. sz. mellékletének 7. pontja szerint „kiskorú tanulónak az önkéntes adatszolgáltatásba történõ bevonásához be kell szerezni a szülõ engedélyét”. Tehát a törvényi szabályozás nem
Paragraph Index: 1211

A közoktatásról szóló 1993. évi LXXIX. törvény 2. sz. mellékletének 7. pontja szerint „kiskorú tanulónak az önkéntes adatszolgáltatásba történõ bevonásához be kell szerezni a szülõ engedélyét”. Tehát a törvényi szabályozás nem teszi lehetõvé, hogy a diákok önállóan döntsenek adataik megadásáról, ez csak szülõi jóváhagyással történhet. A kérdõíveken azonban nincs szülõi beleegyezéssel kapcsolatos rész, erre vonatkozó információ, és a hozzám eljuttatott panasz szerint az iskola sem kért szülõi engedélyt, csupán kiosztották a gyerekeknek a kérdõívet. Mindazon esetekben, amikor a 2006/162/II. szám szülõi hozzájárulás hiányzik, az adatkezelés jogellenes, mivel nincs jogalapja [Avtv. 3. § (1) bekezdés], és nem érvényesül az Avtv. 7. §-a (1) bekezdésében foglalt követelmény, mely szerint az adatfelvételnek törvényesnek kell lennie. Válasza szerint a kutatási kérdõíveket harmadik személynek nem adják tovább. Nem egyértelmû azonban, hogy harmadik személynek tekintik-e a Kft.-t is. A FISZ egyértelmûen az Avtv. szerinti adatkezelõnek tekintendõ, azonban a fentiek alapján, a tevékenységek összefonódása miatt lehetséges, hogy a Kft. is végez Avtv. 2. § szerinti adatkezelést. A kérdõívek értékelését a Marketing Centrum Országos Piackutató Intézet végezte, mely az Avtv. 2. § 16. pontja szerinti adatfeldolgozónak minõsül, a kérdõíven azonban tájékoztatás errõl nem szerepel. Ugyanakkor ez az adatfeldolgozást végzõ cég is harmadik személynek minõsül, és nem tisztázott, hogy csupán a kutatási adatokat vagy a teljes, név- és lakcímadatokat is tartalmazó kérdõívet adják át értékelésre. Mindez nem felel meg az Avtv. 6. §-a (2) bekezdésének, mely szerint az érintettet tájékoztatni kell az adatkezelésre és az adatfeldolgozásra jogosult személyérõl, az adatkezelés idõtartamáról és arról, hogy kik ismerhetik meg az adatokat. Az Avtv. 24–26. §-a alapján ismételten felszólítom, hogy állásfoglalásom alapján tegyen intézkedéseket az adatvédelmi követelmények érvényesítése érdekében mind a már lezajlott, mind a jövõben szervezendõ kutatások esetében és kérem, hogy 30 napon belül tájékoztasson a megtett intézkedésekrõl, illetve válaszolja meg a levelemben feltett kérdéseket. Budapest, 2005. november 28. Üdvözlettel: Dr. Péterfalvi Attila (936/A/2005) [Állásfoglalás: a temetõk kamerás megfigyelésével összefüggésben] A Budapesti Temetkezési Rt. vezérigazgatója arról tájékoztatta az állampolgári jogok országgyûlési biztosát, hogy a részvénytársaság – amelynek feladata a temetõ üzemeltetése és a temetõ õrzése – a köztemetõk területén kamerás térfigyelõ rendszer kiépítését tervezi. Abban a kérdésben, hogy ez sértene-e alkotmányos jogokat, az országgyûlési biztos állásfoglalását kérte.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes